Број: 269-18-ОС/3-1

Дана: 08.11.2018.године

**ДОДАТНО ПОЈАШЊЕЊЕ 1**

**ПИТАЊЕ**

Поштовани, у тендерској документацији коју сте објавили на порталу јавних набавки за набавку електроматерија, одлучули сте се да један од два кријтеријума за доделу уговора буде рок испоруке (30 пондера).

Због чека сте повећали број пондера за рок испоруке у односу на прошлу набавку електроматеријала?

Због чега сте променили јединицу за рок испоруке у односу на прошлу јавну набавку (било је у данима сада је у сатима)?

Зашто је Вама, као здравственој установи, толико битан неуобичајно кратак рок испоруке за електроматеријал?

**ОДГОВОР**

Поштовани,

Наручилац је елементе критеријума одредио у складу са чланом 85. Закона о јавним набавкама, те у односу на *цену* као елемент критеријума одредио максимални број пондера који понуђачи могу да остваре.

Како Законом о јавним набавкама није одређено који је то минимум, а који максимум пондера који треба да се додели *цени* као елементу критеријума, на диспозицији наручиоца је да одреди број пондера, те је у предметној јавној набавци наручилац исто и поступио.

Такође, на диспозицији наручиоца је да одреди максимално прихватљив рок испоруке и за исти одреди припадајући максимални број пондера, те из изнетог произлази да овако одређеним роком испоруке и одређеним бројем пондера наручилац није повредио ниједну законску одредбу.

Досадашњим искуством наручиоца утврђено је да постоји оправдана и реална разрада критеријума на овај начин, а све у циљу како би избегао да у одређеној *економски наповољнијој понуди* као врсти одређеног критеријума, преовлада цена као једина битна.

Објективна је потреба наручиоца да захтевана добра добије у најкраћем могућем року, јер како потенцијални понуђач и наводи, наручилац јесте здравствена установа која није у могућности да наступањем непредвиђених околности угрози свакодневни рад као установе која пружа здравствену заштиту великом броју пацијената.

Наручилац скреће пажњу свим потенцијалним понуђачима да немају законског основа да додатна појашњења постављају у односу на јавну набавку која је спроведена у претходној години. Наручилац нема законску обавезу да јавну набавку истих или сличних добара сваке године споведе по истим критеријумима. Свака јавна набавка је јавна набавка тренутних потреба било ког наручиоца, и сви наручиоци имају законско право да исту формирају у складу са тренутним објективним потребама.

С поштовањем,

Комисија за јавну набавку 269-18-ОС